Kaie Kand

Kaie Kand (sündinud 31. märtsil 1984 Orissaares) on endine Eesti kergejõustiklane (seitsmevõistleja). 

Ta on kuulunud mitmevõistluses Euroopa karika võitnud võistkonda (2009) ning püstitanud individuaalselt viievõistluses kolm Eesti siserekordit (2007–2009), millest viimane püsis tema nimel 16 aastat.

Haridus
Ta on õppinud Orissaare Gümnaasiumis ning lõpetanud 2002. aastal Audentese Spordigümnaasiumi ja hiljem Tallinna Majanduskooli panganduse erialal. Lisaks on ta õppinud muusikakoolis klarnetit.

Sportlastee
Sportimist alustas Orissaares. Audentese Spordigümnaasiumis treenis ta Enn Roosi juhendamisel. 2005. aastast oli tema treener Remigija Nazarovienė. 

Aastatel 2002–2011 kuulus ta mitmevõistlejana Eesti koondisse.

2011. aastast treenis Kaie Kand Hollandis Ronald Vetteri käe all. Kuid 2011. aasta mais pidi Kand Götzise seitsmevõistluse vigastuse tõttu katkestama ja suvehooaja tippspordis vahele jätma. Kevadel 2012 treenis ta küll sihiga jõuda järgmistele olümpiamängudele, kuid pärast paari üksikalavõistlust selgus, et varasemad jalavigastused andsid tunda ega võimaldanud enam täie koormusega treenida ja võistelda.Deivil Tserp. Armastus viis saarlannast tippkergejõustiklase raskel ajal Hollandisse: mul läheb siin hästi, aga Eesti on ikka kodumaa! Õhtuleht.ee, 21.03.2025. 

2012. aasta suvel teatas Kand tippspordist loobumisest.Deivil Tserp. Kaie Kand lõpetas tippspordi Õhtuleht, 04.07.2012.

16 aastat tema nimel püsinud viievõistluse Eesti rekordi (4580 punkti) ületas 2025. aasta veebruaris Pippi Lotta Enok.Deivil Tserp. Armastus viis saarlannast tippkergejõustiklase raskel ajal Hollandisse: mul läheb siin hästi, aga Eesti on ikka kodumaa! Õhtuleht.ee, 21.03.2025. 

Saavutused
Seitsmevõistluses
Kaie Kanna isiklik rekord seitsmevõistluses on 5979 punkti, see pärineb 31. maist 2009. 

2003. aastal saavutas ta juunioride Euroopa meistrivõistlustel 10. koha ja 2005. aastal U23 Euroopa meistrivõistlustel 14. koha.
2006. aastal sai ta Euroopa meistrivõistlustel seitsmevõistluses 25. koha.

2007. aasta maailmameistrivõistlustel Ōsakas sai Kand 5616 punktiga 30. koha.

Pekingi olümpiamängude seitsmevõistluses sai Kand 5677 punktiga 33. koha. Tema üksikalade tulemused olid 14,47 – 1.65 – 12.91 – 25,49 – 5.75 – 42.51 – 2.13,36.

2007. aastal tuli ta Eesti meistriks.

Viievõistluses
2009. aastal tuli ta mitmevõistluse Euroopa karikavõistluste esiliigas individuaalarvestuses teiseks ja naiskonna koosseisus esikohale – võitis Euroopa karika.

Tallinnas peetud Reval Cupi võistlusel 7.–8. veebruaril 2009 püstitas ta 4580 punktiga viievõistluses Eesti siserekordi. 2011. aastal oli ta Tallinnas peetud rahvusvahelisel viievõistlusel 4383 punktiga teine. 

2011. aasta Euroopa sisemeistrivõistlused lõpetas ta 4399 punkti ja 8. kohaga.

2004., 2006., 2007. ja 2008. aastal tuli Eesti meistriks. 

 Isiklikku 
Ta on 176 cm pikk ja kaalus tippsportlasena 60 kg. 

Kuni 2008. aasta sügiseni oli tema elukaaslane kümnevõistleja Mikk Pahapill. 

Alates 2011. aastast elab Kaie Kand Hollandis. Tema elukaaslane on endine tippkettaheitja Erik Cadée, paaril on poeg Lucas.

Pärast tippspordist loobumist on Kaie Kand pühendunud poja kasvatamisele, mille kõrvalt on töötanud osaajaga hotelli restorani klienditeenindajana.Deivil Tserp. Armastus viis saarlannast tippkergejõustiklase raskel ajal Hollandisse: mul läheb siin hästi, aga Eesti on ikka kodumaa! Õhtuleht.ee, 21.03.2025. 

Viited

 Välislingid 


 Raul Vinni. "Kaie Kand – tüdruk tammega staadionilt" Oma Saar, 6. september 2008
 Kaie Kand püstitas hiilgava Eesti rekordi! Õhtuleht, 8. veebruar 2009
 Alver Kivi. "Kaie Kand püstitas 5979 punktiga maakonna rekordi" Meie Maa, 1. juuni 2009
 Raul Vinni. Kaie Kand: saan vähemalt enda vastu aus olla" Saarte Hääl, 31. mai 2012
 Deivil Tserp. Armastus viis saarlannast tippkergejõustiklase raskel ajal Hollandisse: mul läheb siin hästi, aga Eesti on ikka kodumaa! Õhtuleht.ee, 21. märts 2025

Kategooria:Eesti seitsmevõistlejad
Kategooria:Tallinna Majanduskooli vilistlased
Kategooria:Sündinud 1984